Μελέτη ασφάλειας και αποτελεσματικότητας του ενθέματος ΧΕΝ45 σε ασθενείς με γλαύκωμα
Creators: name: Παπαδοπούλου, Ευαγγελία Αλέξανδρου
Publisher: name: Aristotle University of Thessaloniki
Year: 2024
Subjects: ένθεμα ΧΕΝ-45
γλαύκωμα
ασφάλεια και αποτελεσματικότητα
XEN-45 gel stent
safety and efficacy
Minimal Invasive Glaucoma Surgery

description: Το γλαύκωμα αποτελεί την κύρια αιτία μη αναστρέψιμης τύφλωσης παγκοσμίως και έχει επιπολασμό περίπου στο 3,5% για τα άτομα ηλικίας 40-80 ετών. Η έγκαιρη διάγνωση και μείωση της ενδοφθάλμιας πίεσης είναι κρίσιμες για την πρόληψη και αναχαίτιση της επιδείνωσης του γλαυκώματος. Οι διαθέσιμες θεραπευτικές επιλογές περιλαμβάνουν τη χρήση φαρμακευτικών παραγόντων και τη διενέργεια χειρουργικών παρεμβάσεων. Η ελάχιστα επεμβατική χειρουργική του γλαυκώματος (MIGS) κερδίζει έδαφος τα τελευταία χρόνια λόγω της ασφάλειας και του γρήγορου χρόνου αποκατάστασης που προσφέρει. Το ΧΕΝ45 gel stent είναι ένα από τα MIGS που χρησιμοποιείται για τη βελτίωση της εκροής υδατοειδούς υγρού και τη ρύθμιση κατ’ επέκταση της ενδοφθάλμιας πίεσης. Στην Α' Οφθαλμολογική Κλινική του ΑΠΘ πραγματοποιήθηκε μια αναδρομική μελέτη σχετικά με τη πρώτη εμπειρία της κλινικής από την εφαρμογή του ενθέματος ΧΕΝ45 σε ασθενείς με γλαύκωμα ανοιχτής γωνίας. Τα αποτελέσματα έδειξαν ότι το ένθεμα μείωσε σημαντικά την ενδοφθάλμια πίεση (ΕΟΠ) και τον αριθμό των αντιγλαυκωματικών φαρμάκων μετά από 12 μήνες. Η ΕΟΠ μειώθηκε κατά 30,2%, από 19,9 ± 3,06mmHg που ήταν προεγχειρητικά σε 13,9 ± 4,65mmHg τον πρώτο χρόνο και ο αριθμός των φαρμάκων μειώθηκε κατά 1,2 στο ίδιο χρονικό διάστημα. Η βιβλιογραφική ανασκόπηση υποστήριξε τα παραπάνω ευρήματα, αναδεικνύοντας παρόμοιες τάσεις με σημαντικές μειώσεις στην ενδοφθάλμια πίεση (περίπου 35% κατά μέσο όρο) και στον αριθμό των φαρμάκων σε διάστημα ενός έτους. Βιβλιογραφικά δεδομένα αναδεικνύουν πως το ένθεμα ΧΕΝ45 σε σύγκριση με άλλες χειρουργικές τεχνικές, όπως η τραμπεκουλεκτομή, προσφέρει καλό προφίλ ασφάλειας και ταχεία αποκατάσταση, παρά το ότι υπολείπεται της τραμπεκουλεκτομής στη μείωση της ενδοφθάλμιας πίεσης μακροπρόθεσμα. Συνολικά, η αρχική κλινική εμπειρία της Α’ Οφθαλμολογικής Κλινικής έδειξε ότι το ένθεμα XEN45 είναι μια αποτελεσματική και ασφαλής επιλογή στους ασθενείς με γλαύκωμα ανοιχτής γωνίας. Ωστόσο, απαιτείται περαιτέρω έρευνα για τον καθορισμό της μακροπρόθεσμης αποτελεσματικότητάς του.
description: Glaucoma is the leading cause of irreversible blindness worldwide, with a prevalence of approximately 3.5% among individuals aged 40-80 years. Early diagnosis and reduction of intraocular pressure (IOP) are critical for preventing and halting the progression of glaucoma. Available treatment options include the use of pharmaceutical agents and surgical interventions. Minimally invasive glaucoma surgery (MIGS) has gained traction in recent years due to its safety and quick recovery time. The XEN45 gel stent is one of the MIGS devices used to improve the outflow of aqueous humor, thereby regulating intraocular pressure. A retrospective study was conducted at the 1st Ophthalmology Department of the Aristotle University of Thessaloniki (AUTH) regarding the clinic’s initial experience with the application of the XEN45 implant in patients with open-angle glaucoma. The results showed that the implant significantly reduced intraocular pressure (IOP) and the number of anti-glaucoma medications after 12 months. IOP decreased by 30.2%, from a preoperative level of 19.9 ± 3.06mmHg to 13.9 ± 4.65mmHg in the first year, and the number of medications decreased by 1.2 during the same period. A literature review supported these findings, revealing similar trends with significant reductions in intraocular pressure (approximately 35% on average) and in the number of medications over a one-year period. Literature data indicate that the XEN45 implant, compared to other surgical techniques such as trabeculectomy, offers a good safety profile and rapid recovery, although it falls short of trabeculectomy in long-term IOP reduction. Overall, the initial clinical experience of the 1st Ophthalmology Department showed that the XEN45 implant is an effective and safe option for patients with open-angle glaucoma. However, further research is needed to determine its long-term efficacy.